Pulwama Terror Attack: अमेरिका ने एक दिन पहले ही जारी की थी पाकिस्तान को लेकर एडवाइजरी  
अमेरिका ने पुलवामा अटैक से पहले जारी की थी ट्रैवल एडवाइजरी
अमेरिका ने नागरिकों से पाकिस्तान की यात्रा से बचने की दी थी सलाह
अमेरिका ने एडवाइजरी में जताई थी आतंकी हमले की आशंका
पुलवामा में गुरुवार को आतंकी हमले से ठीक एक दिन पहले बुधवार को अमेरिका ने पाकिस्तान को लेकर अपने नागरिकों के लिए एक एडवाइजरी जारी की थी. जिसमें कहा गया था कि वे पाकिस्तान या फिर उसके कब्जे वाले कश्मीर में जाने से पहले पुनर्विचार करें, क्योंकि वहां पर आतंकवाद और सशस्त्र लड़ाई के हालात हैं. गुरुवार को हुए इस हमले में सीआरपीएफ के 40 जवान शहीद हुए.अमेरिकी संघीय उड्डयन प्रशासन ने कहा था कि आतंकी संगठनों की ओर से पाकिस्तानी में हमला करने की आशंका है. लिहाजा पाकिस्तान में आतंकवाद की इस स्थिति के चलते यात्रा करने से पहले जरूर सोचें. एडवाइजरी में सिर्फ पाकिस्तान  के कब्जे वाले कश्मीर ही नहीं बल्कि बलूचिस्तान, ख़ैबर पख़्तूनख़्वा की भी यात्रा से बचने की नसीहत दी थी.